— 279 — 



naar der gennem en Aarrække anvendes forbedrede Ernærings- 

 forhold. Efter talrige Optegnelser fra kunstgødede Mosearealer i 

 Nørre Aa Dalen kan det med Bestemthed udtales, at Graminéerne 

 Aira caespitosa , Holcus lanatus, Poa pratensis, Festuca rubra og 

 tildels Anthoxanthum odoratum bliver de fremherskende ; en mindre 

 Rolle spiller derimod Poa trivialis, Briza media, Festuca ovina, Ca- 

 reæ panicea, C. Goodenoughii, andre Garices og Luzula multiflora. 



De i Mosen oprindelig forekommende Urter beholder vel del- 

 vis deres Plads eller fortrænges noget ved den rigere Græsvækst; 

 dog synes Ranunculus acer at profitere af Kunstgødningen, idet den 

 paa kunstgødede Arealer forekommer i øjensynlig langt større Antal 

 end paa Naboarealer, der ikke var kunstgødede eller kun mangelfuldt 

 behandlede i denne Retning. Af andre urteagtige Elementer i den 

 gødede Eng er iagttaget : Rumeæ acetosa, Ranunculus repens, Caltha, 

 Cardamine pratensis, Stellaria palustris, Cerastium caespitosum, Coro- 

 naria, Viola palustris, Comarum, Potentilla erecta, Trifolium pratense, 

 T. repens, som begge i ret ringe Grad synes at høste Gavn af de 

 forbedrede Ernæringsvilkaar , Lotus uliginosus, Menyanthes, Alec- 

 torolophus minor, ofte i stor Mængde, Plantago lanceolata, Galium 

 harcynicum, Taraxacum intermedium og Cirsium palustre. 



Hvad alt tidligere er fremhævet (Mentz, 1910, S. 18), fortjener 

 dog at gentages: det er ganske særlig Aira caespitosa, som udnyt- 

 ter den rigelige Næring; den vokser allerede hurtig kraftig til, bre- 

 der sig mere og mere og giver snart „Engen" et ligesaa monotont 

 Præg som tidligere Carex Goodenoughii eller navnlig C. panicea 

 gav den. Engen ændrer Tone ; den antager det for Aira caespi- 

 tosa ejendommelige mørkegrønne Farveskær, saaledes at Forskellen 

 mellem Naboenge, hvoraf den ene er kunstgødet, den anden ikke 

 (eller slet gødet) bliver ganske overordentlig slaaende. Ligesom 

 Carex-Arteme bliver ogsaa Mosserne {Hylocomium squarrosum, Cli- 

 macium,Acrocladium cuspidatum) meget mindre fremtrædende ved 

 Anvendelse af Kunstgødning. 



Paa forholdsvis højere Niveau og tørrere Bund forekommer 

 paa enkelte Punkter i Nørre Aa Dalen Nardus-Mose. Som et 

 Eksempel skal nævnes et særlig smukt nær Vejrum Bro, Nord for 

 Aaen og Vest for Viborg — Randers søndre Amtsvej. Arealet ligger 

 kun henved 0,5 m over Engens Niveau nærmest Aaen. Tørven 

 er ca. 2,5 m mægtig. Der findes et Par mindre Tørvegrave, som i 

 Forening med nogen Udgrøftning har udtørret Arealet til en vis 

 Grad, men Hovedparten er iøvrig urørt. Nardus stricta er domi- 



